ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Μαΐου 1991 σχετικά με τον κατάλογο της κοινοτικής νομοθεσίας που αναφέρεται στο άρθρο 10 της οδηγίας 90/220/ΕΟΚ του Συμβουλίου ( 91/274/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 90 /220/ΕΟΚ του Συμβουλίου της 23ης Απριλίου 1990 σχετικά με την εκούσια ελευθέρωση στο περιβάλλον γεννετικά τροποποιημένων οργανισμών ( 1 ), και ιδίως το άρθρο 10, Εκτιμώντας : ότι η Επιτροπή οφείλει να καταρτίσει, πριν από το τέλος Απριλίου 1991, κατάλογο ειδικής νομοθεσίας η οποία προβλέπει ειδική εκτίμηση περιβαλλοντικών κινδύνων, παρόμοια με αυτή που προβλέπεται από την οδηγία 90/220/ΕΟΚ για τα προϊόντα - ότι η Επιτροπή έχει εξετάσει την ισχύουσα κοινοτική νομοθεσία και δεν έχει εντοπίσει τέτοιου είδους νομοθεσία - ότι ο κατάλογος αυτός θα επανεξετάζεται σε τακτά χρονικά διαστήματα και θα αναθεωρείται όταν χρειάζεται - ότι, για τις διατάξεις της οδηγίας αυτής έχει εκφρασθεί σύμφωνη γνώμη από τους αντιπροσώπους των κρατών μελών σύμφωνα με τη διαδικασία που καθορίζεται από το άρθρο 21 της οδηγίας 90/220/ΕΟΚ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1 Την ημερομηνία κατά την οποία εκδόθηκε η παρούσα απόφαση δεν υπήρχε ισχύουσα κοινοτική νομοθεσία η οποία να προβλέπει ειδική περιβαλλοντική εκτίμηση κινδύνων για προϊόντα παρόμοια με αυτήν που καθορίζεται από την οδηγία 90/220/ΕΟΚ . Άρθρο 2 Η απόφαση αυτή απευθύνεται στα κράτη μέλη . Βρυξέλλες, 21 Μαΐου 1991 .

[Source: multi_eurlex | Tokens: 1383]